**ΙΔΙΩΤΙΚΟ ΣΥΜΦΩΝΗΤΙΚΟ**

Στην Αθήνα σήμερα την ………………. 20.., οι κάτωθι συμβαλλόμενοι, ήτοι:

Αφενός μεν

η ………………. εταιρεία με την επωνυμία «**……………………….**», η οποία εδρεύει …………………., εκπροσωπείται στο παρόν από τον ……………………., θα αποκαλείται δε εφεξής χάριν συντομίας "**……………..**".

Και αφετέρου

Ο αστικός μη κερδοσκοπικός συνεταιρισμός περιορισμένης ευθύνης με την επωνυμία ¨**ΔΙΟΝΥΣΟΣ – ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΔΙΚΑΙΩΜΑΤΩΝ ΕΛΛΗΝΩΝ ΗΘΟΠΟΙΩΝ ΣΥΝ.ΠΕ¨** που εδρεύει στην Αθήνα, οδός Στουρνάρη 35, και εκπροσωπείται νόμιμα στο παρόν από τον ………., θα αποκαλείται δε εφεξής «**ΟΡΓΑΝΙΣΜΟΣ»,**

δήλωσαν, συναποδέχθηκαν και συνομολόγησαν αμοιβαία τα ακόλουθα:

1. Η ………………….. έχει αποκτήσει, δια συμβάσεων με τους νόμιμους φορείς των σχετικών δικαιωμάτων, αποκλειστικό δικαίωμα εκμετάλλευσης (*Παρουσίαση στο κοινό, μέσω του διαδικτύου ή δικτύου κινητής τηλεφωνίας, οπτικοακουστικών έργων του ρεπερτορίου μας, τα οποία περιέχονται σε ψηφιακά αποθηκευμένα προγράμματα, συμπεριλαμβανόμενων και των ψηφιακά αποθηκευμένων ραδιοτηλεοπτικών προγραμμάτων που έχουν προηγουμένως μεταδοθεί ή πρόκειται να μεταδοθούν από ραδιοτηλεοπτικούς σταθμού (webcasting)/ Παρουσίαση στο κοινό, κατ’ επιλογή του χρήστη, οπτικοακουστικών έργων του ρεπερτορίου μας, μέσω διαδικτυακής ροής δεδομένων (streaming video on demand)/ Παρουσίαση στο κοινό, κατ’ επιλογή του χρήστη, οπτικοακουστικών έργων του ρεπερτορίου μας μέσω της υπηρεσίας VoD (Video on demand)/Παρουσίαση στο κοινό οπτικοακουστικών έργων του ρεπερτορίου μας μέσω της υπηρεσίας IPTV (Τηλεόραση μέσω ιντερνετικού πρωτοκόλλου )* των αναφερομένων στο Παράρτημα /Κατάλογο ..................... (....) ελληνικών κινηματογραφικών ταινιών/ σειρών/ ….. .Επιθυμεί δε να προβεί σε μετάδοση (εκπομπή) των περιεχομένων σε υλικό υπόστρωμα κινηματογραφικών ταινιών/σειρών/ κλπ η οποία θα πραγματοποιείται μέσω κωδικοποιημένου ψηφιακού σήματος, επίγειου ή δορυφορικού, με σκοπό την λήψη είτε σε τηλεοπτική συσκευή είτε σε συσκευή ηλεκτρονικού υπολογιστή (streaming ή download) είτε σε οποιοδήποτε άλλο μέσο σε κατοικίες και γενικά σε χώρους διαμονής, για την οποία ο θεατής χρεώνεται για το δικαίωμα χρήσης της συσκευής ή οποιουδήποτε άλλου μέσου αποκωδικοποίησης του ως άνω σήματος προκειμένου να παρακολουθήσει την ταινία κατά την χρονική στιγμή που ο ίδιος ο θεατής έχει επιλέξει, καταβάλλοντας το σχετικό τίμημα.

1. Ο ΟΡΓΑΝΙΣΜΟΣ δηλώνει ότι είναι ο μόνος οργανισμός συλλογικής διαχείρισης στον οποίο έχει χορηγηθεί από τον Υπουργό Πολιτισμού έγκριση λειτουργίας για την κατηγορία δικαιούχων συγγενικών δικαιωμάτων που εκπροσωπεί, ήτοι των ερμηνευτών ηθοποιών. Συγκεκριμένα, εγκρίθηκε με την υπ' αρίθμ. 404/93 απόφαση του Ειρηνοδικείου Χαλανδρίου, όπου καταχωρήθηκε στο οικείο μητρώο Συν/σμών και χορηγήθηκε έγκριση για την λειτουργία του από τον Υπουργό Πολιτισμού στις 21 Φεβρουαρίου 1994 (αριθ. Πρωτ .Φ 15 - 9028), όπως σχετικά αναφέρει η παρ.4 του άρθρου 54 του Ν.2121/93.
2. Σε ό,τι ειδικότερα αφορά στην προκείμενη σύμβαση, ο ΟΡΓΑΝΙΣΜΟΣ δηλώνει ότι ως ο μόνος και αντιπροσωπευτικός οργανισμός της κατηγορίας των δικαιούχων των ελλήνων ηθοποιών ερμηνευτών διαχειρίζεται τα συγγενικά δικαιώματα των ερμηνευτών ηθοποιών των ταινιών των περιλαμβανομένων στο προσαρτώμενο ως Παράρτημα και αποτελούντα αναπόσπαστο τμήμα της προκείμενης σύμβασης «ΚΑΤΑΛΟΓΟΣ…………………..», ο οποίος προς τον σκοπό αυτόν καταρτίζει συμβάσεις με τους χρήστες για τους όρους εκμετάλλευσης των καλλιτεχνικών εισφορών/ερμηνειών των ηθοποιών/ερμηνευτών και τον καθορισμό της οφειλόμενης αμοιβής τους.
3. Η ………………. , για την παραχωρούμενη χρήση/εκμετάλλευση εκ μέρους της, ήτοι την ψηφιακή προβολή του « ΚΑΤΑΛΟΓΟΥ», μέσω του διαδικτυακού της χώρου με την ονομασία «………………………..», για την παρουσίαση στο κοινό/ μετάδοση κατ’ επιλογή και αίτηση του κάθε πελάτη της , σε χρόνο και από τόπο επιλογής του υποχρεούται να καταβάλει ως αμοιβή στον ΟΡΓΑΝΙΣΜΟ ως προς τους εκπροσωπούμενους από αυτόν ερμηνευτές ηθοποιούς ορίζεται ως εξής:

**Αναλόγως του είδους χρήσης και σύμφωνα με το δημοσιευθέν και αναρτηθέν στον ιστότοπο του ΟΣΔ αμοιβολόγιο**

**α)** για κινηματογραφικές ταινίες (ελληνικές και μεταγλωττισμένες) και ντοκιμαντέρ σε ποσοστό 16% επί του συνολικού ακαθαρίστου εσόδου που αποφέρει η καθ’ οιανδήποτε από τις ανωτέρω υπηρεσίες επιγραμμική χρήση του έργου και

**β)** για οποιοδήποτε επεισόδιο τηλεοπτικής σειράς με κόστος παραγωγής έως πενήντα χιλιάδες (50.000) Ευρώ σε ποσοστό 0,5% επί του συνολικού κόστους παραγωγής του επεισοδίου, ενώ για επεισόδιο με κόστος παραγωγής άνω των πενήντα χιλιάδων (50.000) Ευρώ σε ποσοστό 0,8% επί του συνολικού κόστους παραγωγής του επεισοδίου.

**Γ.** Επί όλων των ανωτέρω ποσοστιαίων αμοιβών καθορίζεται ποσό ελαχίστων δικαιωμάτων (minimum guarantee), κυμαινόμενο ανά υπηρεσία επιγραμμικής χρήσης του έργου.

**Δ**. Για μεταγλώττιση οπτικοακουστικών έργων 15€/ ανά λεπτό έργου/ανά ηθοποιό / για διάστημα (χορήγησης αδείας) 5 ετών

1. Την υποχρέωση της καταβολής προς τον ΟΡΓΑΝΙΣΜΟ της ως άνω συμφωνηθείσας αμοιβής συγγενικών δικαιωμάτων αναλαμβάνει ρητώς δια της παρούσης η …………………………….. για τις συμφωνούμενες στη σύμβαση αυτή χρήσεις και για το σύνολο των ταινιών του Παραρτήματος της προκείμενης σύμβασης. Η εν λόγω αμοιβή, η οποία θεωρείται δίκαιη και εύλογη, με βάση τα δεδομένα της συγκεκριμένης συμφωνίας, θα τιμολογείται, πλέον του εκάστοτε ισχύοντος Φ.Π.Α. Κάθε νόμιμη επιβάρυνση (ΦΠΑ, χαρτόσημο και οιεσδήποτε άλλες επιβαρύνσεις ή κρατήσεις, κλπ.) βαρύνει αποκλειστικά και μόνο την …………………..και το οφειλόμενο ποσό που κάθε φορά θα προκύπτει θα καταβάλλεται στην ΟΡΓΑΝΙΣΜΟ στο ακέραιο.
2. Η …………………….. υποχρεούται να αποστέλλει στoν ΟΡΓΑΝΙΣΜΟ μέχρι ………………………, αναλυτική κατάσταση του συνόλου των εσόδων που πραγματοποιήθηκαν στο ……………… από την χρήση και εκμετάλλευση των ως άνω υπηρεστιών/ πληροφορίες σχετικά με ………………… και αναλυτική κατάσταση των χρήσεων της κάθε ταινίας
3. Η εν λόγω κατάσταση της …………………… θα υπογράφεται από το νόμιμο εκπρόσωπο ή τον αρμόδιο υπάλληλό της, που υπογράφει νόμιμα τις ετήσιες οικονομικές καταστάσεις.
4. Mε βάση τα ανωτέρω στοιχεία o ΟΡΓΑΝΙΣΜΟΣ θα εκδίδει το σχετικό τιμολόγιο το οποίο θα αποστέλλει στην …………………... Η εξόφληση του τιμολογίου θα γίνεται από την ………………. το αργότερο μέχρι την …………………ημέρα από την ημερομηνία έκδοσης εκάστου τιμολογίου.
5. Η ………………………. αναλαμβάνει την υποχρέωση να γνωστοποιεί στoν ΟΡΓΑΝΙΣΜΟ κάθε άλλο στοιχείο ή πληροφορία που θα της ζητήσει η τελευταία και η πρώτη θα έχει στη διάθεσή της σχετικά με την χρήση των ταινιών του Παραρτήματος του παρόντος, την πορεία, λειτουργία και έσοδα των ως άνω υπηρεσιών.
6. Ο ΟΡΓΑΝΙΣΜΟΣ δύναται με εξουσιοδοτημένους υπαλλήλους και ελεγκτές : α) ελέγχει τις λογιστικές εγγραφές ή λοιπά φορολογικά στοιχεία της ………………. στην έδρα της τελευταίας, όσο αφορά στα έσοδα που πραγματοποιήθηκαν στο πλαίσιο της εν λόγω υπηρεσίας και β) λαμβάνει –σε ηλεκτρονική ή έντυπη μορφή – αντίγραφα ή αποσπάσματα των πληροφοριών/εγγράφων που είναι απαραίτητα για τη διενέργεια του ελέγχου, κατόπιν σχετικής προηγούμενης ειδοποίησης της . και σε ημέρες και ώρες που θα συμφωνούνται από κοινού με αυτήν. Εάν από τον έλεγχο προκύψουν διαφορές, η ……………. οφείλει, λόγω ποινικής ρήτρας, δια της παρούσας συμφωνημένης ως δικαίας και εύλογης, να καταβάλει στoν ΟΡΓΑΝΙΣΜΟ το διπλάσιο των εν λόγω διαφορών.
7. Τις λογιστικές εγγραφές και λοιπά φορολογικά στοιχεία που αφορούν στα έσοδα των ταινιών του Παραρτήματος του παρόντος από τις εν λόγω υπηρεσίες, η ……………………… υποχρεούται να διατηρεί σε ηλεκτρονική ή έντυπη μορφή καθόλη τη διάρκεια της σύμβασης και επιπλέον για χρονικό διάστημα δώδεκα μηνών μετά τη λήξη τους.
8. Συμφωνείται ρητά ότι κάθε ποσό δικαιωμάτων που δεν καταβάλλεται εντός της συμφωνημένης προθεσμίας (ήτοι ……………………..) καθίσταται αυτομάτως ληξιπρόθεσμο και απαιτητό χωρίς καμία άλλη ειδική όχληση και μάλιστα εντόκως με το νόμιμο τόκο υπερημερίας μέχρι την πλήρη και ολοσχερή εξόφληση, τούτο δε ασχέτως των λοιπών κυρώσεων που συνεπάγεται η καθυστέρηση αυτή.
9. Η ………….. οφείλει να λάβει, με δικές της δαπάνες και επιμέλεια, κάθε πρόσφορο τεχνικό μέσο για την αποτροπή παράνομων χρήσεων των ως άνω περιγραφέντων έργων. Σε περίπτωση που οιοσδήποτε τρίτος, νομικό ή φυσικό πρόσωπο, έχοντας με οιονδήποτε τρόπο πρόσβαση στις εν λόγω υπηρεσίες, χρησιμοποιεί παράνομα τις ταινίες/σειρές/κλπ του Παραρτήματος του παρόντος , η …………………….οφείλει να λάβει άμεσα κάθε πρόσφορο μέτρο για την διακοπή της πρόσβασης αυτού στην εν λόγω βάση δεδομένων και να ενημερώσει τον ΟΡΓΑΝΙΣΜΟ για το αποτέλεσμα των ενεργειών της.
10. Σε περίπτωση εμφανίσεως άλλων Οργανισμών ή δικαιούχων οι οποίοι αμφισβητώντας το δικαίωμα του ΟΡΓΑΝΙΣΜΟΥ να εισπράξει την ως άνω αμοιβή, στραφούν κατά της ………………….. και αξιώσουν την καταβολή αμοιβών τις οποίες η …………………, κατ’ εφαρμογή της παρούσας, έχει ήδη ή πρόκειται να καταβάλει, ο ΟΡΓΑΝΙΣΜΟΣ υποχρεούται να παρεμβαίνει σε κάθε σχετική δίκη προς υποστήριξη της ……………….. και να αποκαθιστά κάθε χρηματικό ποσό το οποίο ενδεχομένως η τελευταία έχει ή πρόκειται να καταβάλει εξ αιτίας της αμφισβητήσεως αυτής κατόπιν τελεσίδικης δικαστικής απόφασης, καθώς και όλων των δικαστικών εξόδων στις οποίες η ……………… υπεβλήθη για τους αμέσως προαναφερόμενους λόγους.
11. Η παρούσα σύμβαση είναι ………………..αρχίζει να παράγει τα έννομα αποτελέσματά της από την υπογραφή του παρόντος και λήγει την
12. Η …………………. υποχρεούται να γνωστοποιεί άμεσα στον ΟΡΓΑΝΙΣΜΟ με έγγραφη δήλωσή της, κάθε μεταβολή της νομικής της μορφής, της εκπροσώπησής της, της έδρας, της επωνυμίας της ή της ηλεκτρονικής διεύθυνσης των ιστοσελίδων.
13. Η σύμβαση αυτή λύεται αυτοδίκαια στην περίπτωση που ένα από τα συμβαλλόμενα μέρη λυθεί ή αιτηθεί την υπαγωγή/υπαχθεί σε κάθε είδους διαδικασία αφερεγγυότητας, όπως είναι ιδίως η θέση σε καθεστώς πτώχευσης, ειδικής εκκαθάρισης, προσωρινής διαχείρισης από πιστωτές κλπ.
14. Κατά τη διάρκεια ισχύος του παρόντος παρέχεται σε ένα έκαστο των αντισυμβαλλομένων το δικαίωμα να καταγγείλει το παρόν για σπουδαίο λόγο με άμεσο αποτέλεσμα κατά τα εν προκειμένω οριζόμενα και να απαιτήσει την ικανοποίηση κάθε θετικής ζημίας που θα υποστεί, εφ’ όσον πρόκειται για σπουδαίο λόγο αναγόμενο σε πταίσμα του συμβαλλομένου. Τα αποτελέσματα της καταγγελίας αυτής επέρχονται με τη λήψη της ως άνω δήλωσης από το άλλο συμβαλλόμενο μέρος. Ειδικότερα, ο ΟΡΓΑΝΙΣΜΟΣ διατηρεί το δικαίωμα να καταγγείλει εγγράφως την προκείμενη σύμβαση, με άμεση ισχύ, για σπουδαίο λόγο, ο οποίος συνίσταται στην αθέτηση των εν προκειμένω υποχρεώσεων της ……………….., αφού προηγουμένως την έχει ειδοποιήσει εγγράφως και η ………………….. δεν έχει συμμορφωθεί εντός τριάντα (30) ημερών από την έγγραφη ειδοποίηση. Ενδεικτικά, σπουδαίο λόγο καταγγελίας της παρούσας για τον Οργανισμό συνιστά και η μη εμπρόθεσμη καταβολή της συμφωνηθείσας στη σύμβαση αμοιβής.
15. Οποιαδήποτε τροποποίηση, κατάργηση ή αντικατάσταση της προκείμενης σύμβασης είναι έγκυρη, μόνον εφόσον συνομολογείται με έγγραφη συμφωνία μεταξύ των συμβαλλομένων μερών. Η παράβαση των όρων του παρόντος γεννά το δικαίωμα της αποζημίωσης του αναίτιου μέρους σε βάρος του υπαίτιου.
16. Κάθε διαφορά μεταξύ των συμβαλλομένων που καθ΄ οιονδήποτε τρόπο έχει σχέση με το παρόν, υπάγεται κατόπιν ρητής μεταξύ τους συμφωνίας στην αποκλειστική αρμοδιότητα του Πρωτοδικείου Αθηνών, στο οποίο υπάγονται τα μέρη.
17. Με την επιφύλαξη της παραγράφου 18 του παρόντος, τα συμβαλλόμενα μέρη δηλώνουν τέλος ρητά και χωρίς επιφυλάξεις ότι παραιτούνται αμοιβαία από κάθε τυχόν δικαίωμά τους για την προσβολή και διάρρηξη του παρόντος για οποιοδήποτε λόγο ή αιτία, όπως και για λόγους που αναφέρονται στα άρθρα 178, 179 και 388 του ΑΚ.

Αφού συμφωνήθηκαν τα παραπάνω συντάχθηκε το παρόν σε δύο (2) αντίτυπα, ένα (1) από τα οποία έλαβε ο ΟΡΓΑΝΙΣΜΟΣ και ένα (1) η ……………………..

**ΟΙ ΣΥΜΒΑΛΛΟΜΕΝΟΙ**

ΠΑΡΑΡΤΗΜΑ ΤΑΙΝΙΩΝ

…………………………………………………………